বিএলও শিক্ষকদের ক্রীড়া প্রতিযোগিতায় সংযুক্তি নয়, নির্দেশ প্রাথমিক শিক্ষা পর্ষদের

কলকাতা: ৪১তম রাজ্যভিত্তিক বার্ষিক ক্রীড়া প্রতিযোগিতা (Annual Sports Competition) সামনে রেখে গুরুত্বপূর্ণ নির্দেশিকা জারি করল প্রাথমিক শিক্ষা পর্ষদ । পরিষ্কারভাবে জানানো হয়েছে, বিএলও-র (BLO-Booth Level Officer) দায়িত্বে থাকা কোনও শিক্ষককে এই প্রতিযোগিতায় কোনও ভাবেই যুক্ত করা যাবে না। এ নিয়ে ডিপিএসসিগুলিকে চিঠি পাঠিয়ে সতর্ক করেছে পর্ষদ।

আরও পড়ুন: কাটমানি বা দুর্নীতি নয়, দিনমজুরি করেই সংসার চলে এই উপপ্রধানের

বর্তমানে বহু স্কুলের শিক্ষক এসআইআর- এর (SIR-Special Intensive Revision) কাজে ব্যস্ত। তার উপর ২১ ও ২২ ডিসেম্বর রাজ্যভিত্তিক ক্রীড়া প্রতিযোগিতা নির্ধারিত থাকায় প্রশাসনিক চাপ এড়াতে এই সিদ্ধান্ত বলে জানা গেছে।

পর্ষদের নির্দেশ, যারা বিএলও হিসেবে নিযুক্ত, তাঁদের ক্রীড়া প্রতিযোগিতার দায়িত্বে না রাখারই পরামর্শ দেওয়া হয়েছে। ফলে ভোট প্রস্তুতি ও মাঠপর্যায়ের কাজ যাতে বাধা না পায়, তা নিশ্চিত করতেই এই পদক্ষেপ বলে মনে করা হচ্ছে।